
JONAVOS TREČIOJO AMŽIAUS UNIVERSITETO
SKAITMENINIŲ KOMPETENCIJŲ PROGRAMA
I. BENDROSIOS NUOSTATOS
1. Teikėjas: Jonavos trečiojo amžiaus universiteto (Jonavos TAU) Skaitmeninių kompetencijų programos mokymų lektorė.
2. Dalyvių tikslinė grupė: Jonavos TAU klausytojai.
3. Programos pavadinimas: „Dirbtinis intelektas kasdieniam gyvenimui“
4. Programos trukmė: 74 savaitės
5. Programos rengėjas(-ai): Jonavos TAU lektorė Levutė Bradauskienė.
II. PROGRAMOS ANOTACIJA
Ši programa skirta Trečiojo amžiaus universiteto klausytojams, siekiantiems drąsiai, saugiai ir pasitikinčiai naudotis dirbtinio intelekto (DI) galimybėmis kasdieniame gyvenime. Programa orientuota ne į technologinį sudėtingumą, o į praktinį pritaikomumą, smalsumo skatinimą ir skaitmeninės atskirties mažinimą. Kursų metu klausytojai susipažins su DI veikimo principais, mokysis teisingai suformuluoti užklausas, saugiai naršyti internete, planuoti laisvalaikį, keliones bei sveikatinimo veiklas, ieškoti informacijos, mokytis užsienio kalbų, kurti tekstus, atvirukus, dainas bei vykdyti asmeninius kūrybinius projektus. Mokymai yra interaktyvūs ir praktiniai, pritaikyti senjorų poreikiams bei tempui.
III. MOKYMŲ TURINYS:
Pagrindinis tikslas: Ne technologijų sudėtingumas, o klausytojų drąsa, pasitikėjimas ir praktinis gebėjimas naudotis dirbtiniu intelektu kasdieniame gyvenime.
Programos tikslai (uždaviniai):
Padėti klausytojams:
· Suprasti dirbtinio intelekto veikimą;
· Išmokti saugiai naudotis DI įrankiais;
· Lavinti smalsumą ir pasitikėjimą savimi;
· Jaustis drąsiau skaitmeninėje erdvėje.
Teminis užsiėmimų planas:
	Savaitė
	Tema
	Tikslas / Veiklos ir pastabos

	1 SAVAITĖ
	KAS YRA DIRBTINIS INTELEKTAS?
Kas yra DI? Kur jį sutinkame kasdien? Kuo DI skiriasi nuo interneto? Mitai ir baimės.
	Sumažinti baimę ir parodyti praktinę naudą.

	2 SAVAITĖ
	KAIP TEISINGAI KALBĖTIS SU DI
	Mokytis užduoti aiškius klausimus (užklausas/promptus).

	3 SAVAITĖ
	DI TELEFONE IR KASDIENYBĖJE
Sveika mityba, receptai, kelionės, klausti kelio nuorodos, kalbų mokymasis.
	Parodyti, kad DI jau naudojamas kasdien.

	4 SAVAITĖ
	SAUGUMAS INTERNETE
5 sek. taisyklė – pagalvoti! Slaptažodis su šeima!
	Mokytis saugaus elgesio skaitmeninėje erdvėje.

	5 SAVAITĖ
	SVEIKATA IR GERA SAVIJAUTA
Mokytis paklausti apie savo negalavimus.
	Pastaba: Nevartoti DI kaip medicininės diagnozės šaltinio.

	6 SAVAITĖ
	KELIONĖS SU DI PAGALBA
Kelionės kelio nuorodos. Sukurti svajonių kelionės planą.
	Mokytis planuoti kelionę.

	7 SAVAITĖ
	HOBIAI IR POMĖGIAI
Namų/sodo darbai. Vaikų ir anūkų užimtumas: pasakos, dainelės, žaidimai, mokomieji filmukai.
	Parodyti, kad DI jau naudojamas kasdien.

	8 SAVAITĖ
	ANGLŲ KALBOS MOKYMASIS SU DI
Išversti sakinį į anglų kalbą. Mokytis skaityti anglišką tekstą su vertėjo pagalba.
	Parodyti, kad DI gali būti kalbų mokymosi partneris.

	9 SAVAITĖ
	KŪRYBINIS RAŠYMAS
Eilėraščiai, prisiminimai, pasakojimai.
	Skatinti mąstyti, nebijoti kurti.

	10 SAVAITĖ
	NUOTRAUKOS IR ATVIRUKAI
DI kuria paveikslus, atvirukų kūrimas. Paprašykite DI aprašyti nuotrauką.
	Mokytis sukurti šeimos nuotraukų koliažą.

	11 SAVAITĖ
	DAINOS IR MUZIKA
Dainų ir eilėraščių kūrimas.
	Mokytis kurti dainelę pagal pateiktus žodžius (lopšinę anūkams).

	12 SAVAITĖ
	BENDRAVIMAS SU ŠEIMA
Paprašykite DI padėti parašyti: laišką, gimtadienio sveikinimą, kvietimą.
	Mokyti kurti sveikinimą, skatinti naudotis vaizdo skambučiais su artimaisiais.

	13 SAVAITĖ
	INFORMACIJOS TIKRINIMAS
Informacijos paieška ir kritinis mąstymas. Palyginkite dvi naujienas, kuri atrodo patikimesnė.
	Ugdyti kritinį mąstymą (Kaip atskirti melagingą informaciją).

	14 SAVAITĖ
	DI PAGALBA KASDIENIŲ DARBŲ PLANAVIME
Mokėti paprašyti DI sudaryti pirkinių sąrašą pagal biudžetą, nustatyti priminimus apie vaistus.
	Palengvinti kasdienius buities ir darbotvarkės darbus.

	15 SAVAITĖ
	MANO ASMENINIS PROJEKTAS
Eilių rinkinys, šeimos istorija, prisiminimų albumas, receptų rinkinys.
	Leisti žmogui pajusti: „Aš galiu sukurti.“

	16 SAVAITĖ
	PROJEKTŲ PRISTATYMAS
Galimi baigiamieji projektai: receptų rinkinys, šeimos istorija, kelionių albumas, eilėraščių knygelė, prisiminimų pasakojimai.
	Projektų pristatymai. Pasidalijimas patirtimi. Aptarimas: kas buvo naudinga, ką norėtų mokytis toliau.

	17 SAVAITĖ
	PROJEKTŲ PRISTATYMAS IR ŠVENTĖ
KĄ SUŽINOJAU?
	Skatinti pasididžiavimą savo darbu, fotografuoti renginį, įteikti pažymėjimus.


Mokymosi(si) metodai: Paskaitos, praktiniai užsiėmimai, demonstracijos, savarankiškos ir kūrybinės užduotys, diskusijos.
Planuojamos įgyti/patobulinti kompetencijos:
· Gebės suprasti dirbtinio intelekto veikimo principus ir praktiškai taikyti DI įrankius kasdienėje veikloje.
· Įgys gebėjimą suformuluoti aiškias užklausas (kalbėtis su DI) informacijos paieškai, tekstų ir vaizdų generavimui.
· Supras saugaus elgesio skaitmeninėje erdvėje taisykles, gebės saugoti asmens duomenis ir atskirti patikimą informaciją nuo melagingos.
· Gebės naudoti DI įrankius kalbų mokymuisi, kelionių ir dienotvarkės planavimui, sveikatos bei laisvalaikio klausimams.
· Atskleis kūrybinį potencialą kuriant eilėraščius, atvirukus, dainas, asmeninius projektus (šeimos istorijas, receptų rinkinius).
· Įgis pasitikėjimo savimi ir drąsos savarankiškai veikti skaitmeniniame pasaulyje.
Programos dalyvių pasiekimai ir vertinimas: Savarankiškas ir praktinis darbas: stebima, kaip dalyviai savarankiškai užduoda klausimus DI, kuria asmeninius projektus, tikrina informaciją bei pristato savo baigiamuosius darbus šventiniame renginyje.
IV. MOKYMOSI MEDŽIAGA IR APLINKA
1. Lektorės parengta medžiaga, skaidrės, demonstraciniai pavyzdžiai.
2. Kompiuterių / išmaniųjų įrenginių klasė, interneto prieiga.
V. LEKTORIAI IR KITAS MOKYMŲ PERSONALAS
1. Užsiėmimus veda mokytoja Levutė Bradauskienė.
VI. FINANSINIAI KAŠTAI IR JŲ ŠALTINIAI
1. Patalpos suteikiamos nemokamai.
2. Priemones teikia Jonavos r. švietimo pagalbos tarnyba.
3. Šiuo metu studijos nemokamos.
